མན་གྷམ་མས་ཐེངས་དང་པོ་དང་གཉིས་པར་མོའི་རྒྱབ་བཤད་ལ་དོ་སྣང་མ་བྱས་རུང༌།དེ་ནས་མ་བཟོད་པར་རང་གི་བུའི་སར་སོང་སྟེ།ཁྱེད་རང་གི་སྐྱེ་སྨན་གྱིས་ངའི་སྤུ་མའི་སྟོད་གོས་ལ་ངན་བཤད་བྱས་པར་མ་ཟད།ངས་མོ་ལ་ལག་རྟགས་ཅི་ཡང་སྤྲོད་མ་མྱོང་བའི་སྐོར་བརྗོད་འདུག།ངས་མོ་ལ་ལག་གདུབ་དང༌།སྐེ་རྒྱན།རྣ་རྒྱན་བཅས་སྟེར་མྱོང་མེད་དམ།ཞེས་བཤད་པར།བུས་གང་ཡང་མ་བཤད་གོང་ནས་ཁོའི་སྐྱེ་སྨན་གྱིས་ཧབ་བཤད་བྱས་པར།ངས་བལྟས་ན།ཡུག་བཟའ་རྒན་མོ་འདི་རྣ་རྒྱན་དང༌།གདུ་བུ་གོན་འདོད་པ་འདྲ།མོ་རང་གིས་དེ་དག་འཁྱེར་ཏེ་འཕྱར་ངོམ་བྱས་ན་འགྲིག་ཅེས་བཤད།